turjo4nis/wikipedia-bn-dump-20250701 huggingface dataset:
অনুপমা গোখলে

অনুপমা গোখলে (জন্মসূত্রে অনুপমা অভয়ঙ্কর, ১৭ মে ১৯৬৯, মুম্বই) একজন ভারতীয় দাবা খেলোয়াড়। উনি পাঁচবার মহিলাদের ভারতীয় দাবা চ্যাম্পিয়নশীপ (১৯৮৯, ১৯৯০, ১৯৯১, ১৯৯৩ এবং ১৯৯৭) ও দুবার মহিলাদের এশীয় দাবা চ্যাম্পিয়নশীপ (১৯৮৫ ও ১৯৮৭) জেতেন। ১৯৮৫ সালে অ্যাডিলেডে মালেশিয়ার অড্রে ওং এর সাথে যৌথভাবে উনি এশীয় জুনিয়র গার্লস চ্যাম্পিয়নশিপ জেতেন। এর ফলে দুজনেই মহিলা আন্তর্জাতিক মাস্টার খেতাব লাভ করেন। 

উনি ৩বার মহিলা দাবা অলিম্পিয়াডে (১৯৮৮, ১৯৯০, ১৯৯২) ও দুইবার এশিয়ান দলগত দাবা চ্যাম্পিয়নশিপে (২০০৩, ২০০৫) ভারতের জাতীয় দলে ছিলেন এবং ২০০৫ সালে রূপো জয় করেন। 

১৯৮৬ সালে উনি পদ্মশ্রী ও ১৯৯০ সালে অর্জুন পুরস্কার লাভ করেন। ১৬ বছর বয়সে সবচেয়ে কমবয়সী হিসেবে উনি পদ্মশ্রী পুরস্কারে ভূষিত হন।

তথ্যসূত্র 

জীবিত ব্যক্তি
১৯৬৯-এ জন্ম
ভারতীয় দাবাড়ু
মহারাষ্ট্রের মহিলা ক্রীড়াবিদ
দাবা অলিম্পিয়াডে অংশগ্রহণকারী খেলোয়াড়
ক্রীড়ায় পদ্মশ্রী প্রাপক
অর্জুন পুরস্কার প্রাপক
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
মারাঠি ক্রীড়াবিদ
ভারতীয় মহিলা দাবাড়ু
উদীচী সম্মেলনে বোমা হামলা

উদীচী সম্মেলনে বোমা হামলা বাংলাদেশে সংগঠিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি প্রায় দেড় শতাধিক মানুষ আহত হয়।

স্থান ও সময় 
১৯৯৯ সালের ৬ মার্চ তারিখে যশোর টাউন হল মাঠে এই বোমা হামলাটি সংগঠিত হয়।

ঘটনার বিবরণ 
১৯৯৯ সালের ৫ ও ৬ মার্চ তারিখে যশোর টাউন হল মাঠে বাংলাদেশ উদীচী শিল্পীগোষ্ঠীর দ্বাদশ জাতীয় সম্মেলন অনুষ্ঠানের আয়োজন করা হয়। প্রথমদিনের অনুষ্ঠান সফলভাবে সমাপনের পর ৬ তারিখ ছিলো সমাপনী অনুষ্ঠান। এই অনুষ্ঠানে বাউল গানের আসরে দুই দফা বোমা বিস্ফোরণ ঘটে। এতে ১০ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ। নিহতরা হলেনঃ
 নূর ইসলাম,
 নাজমুল হুদা তপন,
 সন্ধ্যা রানী ঘোষ,
 ইলিয়াস মুন্সী,
 শাহ আলম বাবুল,
 বুলু,
 রতন রায়,
 বাবুল সূত্রধর,
 শাহ আলম ও
 রামকৃষ্ণ।

মামলা ও বিচার 
১৯৯৯ সালের ১৪ ডিসেম্বর উদীচী হত্যাকাণ্ড মামলায় বিএনপির স্থায়ী কমিটির সদস্য তরিকুল ইসলামসহ ২৪ জনের নামে অভিযোগপত্র দেওয়া হয়। সে সময় তরিকুল ইসলামের আবেদনে উচ্চ আদালত তাঁর নাম বাদ দেয়। ২০০৬ সালের ৩০ মে যশোরের বিশেষ ট্রাইব্যুনাল বিচারের রায়ে এই মামলার ২৩ আসামিকে বেকসুর খালাস দেয়। এই রায়ের পর বাংলাদেশ উদীচী শিল্পীগোষ্ঠী স্বরাষ্ট্র মন্ত্রণালয়ে পুনঃতদন্তের আবেদন করলে সিআইডিকে মামলাটির বর্ধিত তদন্তের দায়িত্ব দেওয়া হয়।

২০০৭ সালে গ্রেপ্তার হওয়া হরকাতুল জিহাদের নেতা মুফতি হান্নান ১৯ নভেম্বর আদালতে উদীচী বোমা হামলায় জড়িত থাকার কথা স্বীকার করেন। তাঁর স্বীকারোক্তির পর পুলিশ হরকাতুল জিহাদের আরো দুই সদস্যকে আটক করে।

২০০৯ সালে সরকার নিম্ন আদালতের রায়ের (২০০৬ সালের রায়) বিরুদ্ধে হাইকোর্টে আপিল করে। ২০১১ সালের ৪ মে সরকারের দায়ের করা আপিলটি বিচারপতি সিদ্দিকুর রহমান মিয়া ও কৃষ্ণা দেবনাথের সমন্বয়ে গঠিত বেঞ্চ গ্রহণ করেন ও খালাসপ্রাপ্ত ব্যক্তিদের পুনরায় আত্মসমর্পণের জন্য সমন জারির নির্দেশ দেন। ২০১১ সালের ২০ জুন এ–সংক্রান্ত একটি আদেশ যশোর বিচারিক হাকিম আদালতে পৌঁছালে, ২১ জুন মুখ্য বিচারিক হাকিম আদালত খালাসপ্রাপ্ত ২৩ আসামির বিরুদ্ধে সমন জারি করেন। এর মধ্যে তিন আসামি মহিউদ্দিন আলমগীর, আহসান কবীর হাসান ও মিজানুর রহমান মিজানের মৃত্যু হওয়ায় ২০ জন বাকি ছিলেন। তাঁদের মধ্যে ১৭ জন বিভিন্ন সময়ে আদালতে আত্মসমর্পণ করে জামিন পান।

আসামিদের মধ্যে শফিকুল ইসলাম মিন্টা, শরিফুল ইসলাম লিটু ও সোহরাব নির্ধারিত সময়ের মধ্যে আত্মসমর্পণ না করায় তাঁদের বিরুদ্ধে ২০১১ সালের ২৪ জুলাই গ্রেপ্তারি পরোয়ানা জারি করে আদালত। ২০১২ সালে ফেব্রুয়ারিতে এই মামলার আসামি সাইফুল ইসলাম খুন হন। একই মাসে শফিকুল ইসলাম মিন্টা আটক হন ও পরে তিনি জামিন লাভ করেন।

বর্তমানে জীবিত সকল আসামি জামিনে মুক্ত আছেন।

তথ্যসূত্র 

১৯৯৯-এ বাংলাদেশে সন্ত্রাসী ঘটনা
১৯৯৯-এ বাংলাদেশ
১৯৯০-এর দশকে ইসলামী সন্ত্রাসী ঘটনা
বাংলাদেশে উন্নত বিস্ফোরক যন্ত্র বোমা হামলা
বাংলাদেশে ইসলামী সন্ত্রাসবাদ
যশোর জেলা
বাংলাদেশের ভবনে বোমা হামলা
১৯৯৯-এ বাংলাদেশে খুন
টম হিডেলস্টোন

টমাস উইলিয়াম "টম" হিডেলস্টোন (জন্ম: ৯ ফেব্রুয়ারি, ১৯৮১) একজন ইংরেজ অভিনেতা, প্রযোজক এবং সঙ্গীতনাট্য অভিনেতা। অভিনয় জীবনের একেবারে শুরুতে তিনি ওয়েস্ট এন্ড থিয়েটার প্রযোজিত সিম্বেলিন (২০০৭) ও ইভানভ (২০০৮) নাটকে অভিনয় করেন। সিম্বেলিন নাটকে অভিনয়ের জন্য তিনি লরেন্স অলিভার সেরা নবাগত নাট্য অভিনেতার পুরস্কারে ভূষিত হন। এছাড়া ওথেলো নাটকে ক্যাসিও চরিত্রে অভিনয়ের জন্য একই পুরস্কারে মনোনয়ন পান।

তিনি মার্ভেল সিনেম্যাটিক ইউনিভার্সের চলচ্চিত্র থর (২০১১), দ্য অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩) এ "লোকি" চরিত্রে অভিনয় করে সবার নজরে আসেন। ২০১১ সালে তিনি এম্পায়ার সেরা নবাগত অভিনেতা পুরস্কার অর্জন করেন। এছাড়া বাফটা উদীয়মান তারকা পুরস্কারেও মনোনীত হন। হিডেলস্টোন স্টিভেন স্পিলবার্গের চলচ্চিত্র ওয়ার হর্স (২০১১), দ্য ডীপ ব্লু সি (২০১১), উডি অ্যালেনের রোমান্টিক চলচ্চিত্র মিডনাইট ইন প্যারিস (২০১১), ২০১২ সালের বিবিসির ধারাবাহিক হেনরি চতুর্থ ও হেনরি পঞ্চম এবং রোমান্টিক ভ্যাম্পায়ার চলচ্চিত্র অনলি লাভার্স লেফট অ্যালাইভ (২০১৩) তে অভিনয় করেন।

২০১৩ এর শেষের দিকে ও ২০১৪ এর শুরুর দিকে হিডেলস্টোন ডনমার ওয়ারহাউস কর্তৃক প্রযোজিত কোরিওলেনাস নাটকে নাম ভূমিকায় অভিনয় করেন। এই নাটকে তার অনবদ্য অভিনয়ের জন্য ইভনিং স্ট্যান্ডার্ড থিয়েটার সেরা অভিনেতার পুরস্কার জেতেন। ২০১৫ সালে তিনি গিলের্মো ডেল টোরোর চলচ্চিত্র ক্রিমসন পিক, বেন হুইটলির হাই রাইজ এবং হ্যাংক উইলিয়ামস নামের সঙ্গীত শিল্পীকে নিয়ে নির্মিত চলচ্চিত্র আই স দ্য লাইট এ অভিনয় করেন।

২০১৬ সালে তিনি এএমসি/বিবিসির ধারাবাহিক দ্য নাইট ম্যানেজার এ অভিনয় করেন। এটিতে তিনি নির্বাহী প্রযোজকের ভূমিকাও পালন করেন। এতে অভিনয়ের জন্য তিনি সেরা মিনি ধারাবাহিক অথবা চলচ্চিত্র অভিনেতা ও প্রযোজনার জন্য সেরা মিনি ধারাবাহিক এই দুই বিভাগে প্রাইমটাইম এমি পুরস্কারে মনোনীত হন। এছাড়া তিনি এই ধারাবাহিকে অভিনয়ের জন্য সেরা মিনি ধারাবাহিক ও টেলিছবি অভিনেতা বিভাগে গোল্ডেন গ্লোব পুরস্কার জেতেন।

প্রাথমিক জীবন
হিডেলস্টোন লন্ডনের ওয়েস্টমিনিস্টারে জন্মগ্রহণ করেন। তার বাবা জেমস নরম্যান হিডেলস্টোন একজন ভৌত রসায়নবিদ ছিলেন আর মা ডায়ানা প্যাট্রিসিয়া হিডেলস্টোন একজন শিল্প প্রশাসক ও প্রাক্তন মঞ্চ ব্যবস্থাপক। তার বাবা স্কটল্যান্ডের গ্রিনকের ও মা ইংল্যান্ডের সাফোকের অধিবাসী। তার ছোটবোন এমাও একজন অভিনেত্রী ও তার বড় বোন সারা ভারতে সাংবাদিকতার কাজ করেন। তার প্রমাতামহ ছিলেন ভাইস অ্যাডমিরাল রেজিনাল্ড সার্ভেস আর প্রপ্রমাতামহ ছিলেন বিখ্যাত খাদ্য উৎপাদক স্যার এডমুন্ড ভেস্তে।

চলচ্চিত্রের তালিকা

তথ্যসূত্র

বহিঃসংযোগ

১৯৮১-এ জন্ম
জীবিত ব্যক্তি
দ্য ড্রাগন স্কুল, অক্সফোর্ডে শিক্ষিত ব্যক্তি
নারীবাদী পুরুষ
ইংরেজ চলচ্চিত্র অভিনেতা
পেমব্রোক কলেজ, কেমব্রিজের প্রাক্তন শিক্ষার্থী
রয়্যাল একাডেমি অব ড্রামাটিক আর্টের প্রাক্তন শিক্ষার্থী
ইংরেজ বেতার অভিনেতা
ইংরেজ মঞ্চ অভিনেতা
ইংরেজ টেলিভিশন অভিনেতা
ইংরেজ কণ্ঠাভিনেতা
লন্ডনের অভিনেতা
স্কটিশ বংশোদ্ভূত ইংরেজ ব্যক্তি
লরন্স অলিভিয়ে পুরস্কার বিজয়ী
ইংরেজ শেকসপিয়রীয় অভিনেতা
২১শ শতাব্দীর ইংরেজ অভিনেতা
ইংরেজ নারীবাদী
গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
ওয়েস্টমিনস্টারের ব্যক্তি
নবরত্ন (স্থাপত্য)

নবরত্ন (, অর্থ "নয়টি রত্ন") একপ্রকারের মন্দির স্থাপত্যশৈলী। এরকম মন্দিরে দুটি ধাপ থাকে; প্রতি ধাপের চতুষ্কোণে চারটি করে আটটি আর কেন্দ্রে একটি করে মোট নয়টি চূড়া বা রত্ন নির্মাণ করা হয়। অষ্টাদশ শতকে বাংলা অঞ্চলে এ রীতির মন্দির স্থাপত্যের উদ্ভব ঘটে। নবরত্ন ধারাটি মূলত পঞ্চরত্ন ধারার সম্প্রসারিত রূপ যেখানে পাঁচটি (চারকোণে চারটি ও কেন্দ্রে একটি) চূড়া বা রত্ন থাকে।

নবরত্ন মন্দির
এই রীতির মন্দির অনেক দেখা যায়। কয়েকটি বিখ্যাত নবরত্ন মন্দির হল:
 কান্তনগর মন্দির, দিনাজপুর
 হাতিকুমরুল মন্দির, সিরাজগঞ্জ
 ধামারেলী মন্দির, খুলনা
 মহানাদ কালীবাড়ি,হুগলী,১৮৩০ ইং
 দক্ষিণেশ্বর মন্দির,কোলকাতা।

আরও দেখুন
 একরত্ন
 পঞ্চরত্ন (স্থাপত্য)

তথ্যসূত্র

হিন্দু মন্দির
বাংলা স্থাপত্য
ভারতীয় স্থাপত্য
কেশব মহারাজ

কেশব আত্মানন্দ মহারাজ (জন্ম: ৭ ফেব্রুয়ারি, ১৯৯০) ডারবানে জন্মগ্রহণকারী ভারতীয় বংশোদ্ভূত দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কোয়াজুলু-নাটাল ও ডলফিন্সের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে নিচেরসারিতে ব্যাটিং করার পাশাপাশি স্লো লেফট আর্ম অর্থোডক্স বোলিং করে থাকেন কেশব মহারাজ।

প্রারম্ভিক জীবন 
ষোল বছর বয়সে ২০০৬-০৭ মৌসুমে প্রথম-শ্রেণীর ক্রিকেটে কোয়াজুলু-নাটালের পক্ষে অভিষেক ঘটে তার। পরবর্তীতে ২০০৯-১০ মৌসুমে ডলফিন্সের পক্ষে খেলার জন্য চুক্তিবদ্ধ হন।

এপ্রিল-মে, ২০১০ সালে সাউথ আফ্রিকা একাডেমির সদস্যরূপে বাংলাদেশ সফরে আসেন। বাংলাদেশ ক্রিকেট বোর্ড একাডেমির বিপক্ষে দুইটি চারদিনের খেলায় অংশ নিয়ে ১৩ উইকেট দখল করেন। একমাত্র টি২০ খেলায় বোলিং উদ্বোধনে নেমে নির্ধারিত চার ওভারে ৪/১২ উইকেট পান। এরপর ২০১০-১১ মৌসুমে সফরকারী বাংলাদেশ এ ক্রিকেট দলের বিপক্ষে খেলার জন্য দক্ষিণ আফ্রিকার সদস্য মনোনীত হন।

২০১২-১৩ মৌসুমে ব্যাট হাতে তার সেরা সময় কাটে। দুই সেঞ্চুরিসহ ৪৮.১০ গড়ে ৪৮১ প্রথম-শ্রেণীর রান তুলেন। কোয়াজুলু-নাটালের সদস্যরূপে নর্দার্নসের বিপক্ষে ১১৯ রানে অপরাজিত ১১৪ রান সংগ্রহের পাশাপাশি খেলায় ১২ রানে ৫ উইকেট দখল করেন।

আন্তর্জাতিক ক্রিকেট 
অক্টোবর, ২০১৬ সালে অস্ট্রেলিয়ার বিপক্ষে খেলার জন্য দক্ষিণ আফ্রিকার সদস্য মনোনীত হন। ৩ নভেম্বর, ২০১৬ তারিখে তার টেস্ট অভিষেক হয়। প্রথম ইনিংসে অস্ট্রেলিয়ার ব্যাটিং বিপর্যয়ে তিন উইকেট নিয়ে গুরুত্বপূর্ণ ভূমিকা পালন করেন তিনি। এছাড়াও পার্থের ওয়াকা গ্রাউন্ডে প্রথমবারের মতো বিশেষজ্ঞ স্পিনার হিসেবেও তার অভিষেক হয়েছিল।

১০ মার্চ, ২০১৭ তারিখে টেস্টে প্রথম পাঁচ-উইকেট পান নিউজিল্যান্ডের বিপক্ষে। তার এই পাঁচ উইকেট নিউজিল্যান্ডের বিপক্ষে মাত্র সপ্তম ঘটনা ছিল।

এপ্রিল, ২০১৭ সালে ইংল্যান্ডের বিপক্ষে ওডিআই সিরিজে তাকে অন্তর্ভুক্ত করা হয়। এছাড়াও, স্বাগতিক ইংল্যান্ডে অনুষ্ঠিতব্য ২০১৭ সালের আইসিসি পুরুষ চ্যাম্পিয়ন্স ট্রফিতে নিউজিল্যান্ড দলেরও সদস্য তিনি।

২০২১ শ্রীলঙ্কা সফরে তিনি প্রথমবারের মতো দক্ষিণ আফ্রিকার ওডিআই অধিনায়কের দায়িত্ব পালন করেন।

তথ্যসূত্র

আরও দেখুন 
 লুটস বসম্যান
 দক্ষিণ আফ্রিকা জাতীয় ক্রিকেট দল
 ২০১৭ আইসিসি চ্যাম্পিয়ন্স ট্রফি দলের তালিকা

বহিঃসংযোগ 
 
 

১৯৯০-এ জন্ম
জীবিত ব্যক্তি
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
কোয়াজুলু-নাটালের ক্রিকেটার
ডলফিন্সের ক্রিকেটার
ডারবান থেকে আগত ক্রিকেটার
ডারবান'স সুপার জায়ান্টসের ক্রিকেটার
ভারতীয় বংশোদ্ভূত দক্ষিণ আফ্রিকান ব্যক্তি
দক্ষিণ আফ্রিকান হিন্দু
ল্যাঙ্কাশায়ারের ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
ইয়র্কশায়ারের ক্রিকেটার
টেস্ট ক্রিকেটে হ্যাট্রিক লাভকারী
২০২৩ ক্রিকেট বিশ্বকাপের ক্রিকেটার
ডারবান হিটের ক্রিকেটার
ভারতীয় বংশোদ্ভূত ক্রীড়াবিদ
রাজস্থান রয়্যালসের ক্রিকেটার
নীলমণি সরকার

শহীদ নীলমণি সরকার (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ নীলমণি বিশ্বাসের জন্ম  সিলেট জেলার সদর উপজেলার পালপুর গ্রামে। তিন বোন ও পাঁচ ভাইয়ের মধ্যে তিনি ছিলেন সবার বড়। তার বাবার নাম অতুল বিশ্বাস এবং মায়ের নাম মনোদা বিশ্বাস। তিনি অবিবাহিত ছিলেন।

কর্মজীবন 
সিলেট সদর উপজেলার কুচাই ইস্রাব আলী উচ্চবিদ্যালয়ের ছাত্র ছিলেন নীলমণি সরকার। ১৯৭১ সালে এসএসসি পরীক্ষার্থী ছিলেন তিনি। পরীক্ষার আগেই শুরু হয় মুক্তিযুদ্ধ। পাকিস্তান সেনাবাহিনী সিলেটে সংখ্যালঘু হিন্দুদের হত্যা শুরু করলে বেশির ভাগ হিন্দু পরিবার  ভারতে চলে যায়। নীলমণির আত্মীয়স্বজন সবাই চলে গেলেও কয়েকটি পরিবার থেকে যায়। এপ্রিল মাসের প্রথম সপ্তাহের একদিন কিশোর নীলমণিদের গ্রামে পাকিস্তান সেনাবাহিনীর একটি দল আক্রমণ করে। পাকিস্তানি সেনারা কয়েজন সংখ্যালঘুকে হত্যা করে। সেদিন নীলমণি ও তার পরিবারের সদস্যরা পালিয়ে রক্ষা পান। এরপর তার পরিবার ভারতে চলে যায়। সেখানে নীলমণি মুক্তিবাহিনীতে নাম দেন। কিন্তু তাকে প্রথমে মুক্তিবাহিনীতে নেওয়া হয়নি। অনেক অনুনয়-বিনয়ের পর তাকে মুক্তিবাহিনীতে অন্তর্ভুক্ত করা হয়। ভারতের শিলচরের ধালচরা ক্যাম্পে প্রশিক্ষণ নেওয়ার পর নীলমণি যুদ্ধ করেন চার নম্বর সেক্টরের আমলাসিদ সাব-সেক্টরে। এই সাব-সেক্টরের অধীন ছিল কানাইঘাট ও পার্শ্ববর্তী এলাকা। এই অঞ্চলে ছিল সুরমা নদীসহ আরও কয়েকটি ছোট ছোট নদী এবং অসংখ্য খালবিল ও ছোট ছোট পাহাড়। প্রাকৃতিক এসব প্রতিবন্ধকতার সুযোগ নিয়ে মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা সাহসিকতার সঙ্গে অ্যামবুশ, রেইড, ডিমোলিশন, আকস্মিক আক্রমণ ইত্যাদি চালিয়ে পাকিস্তানি সেনাবাহিনীর ব্যাপক ক্ষয়ক্ষতি করতে সক্ষম হন।

মুক্তিযুদ্ধে ভূমিকা 
১৯৭১ সালে নীলমণি বেশ কয়েকটি অপারেশনে অংশ নেন। এর মধ্যে মুক্তিযুদ্ধের চূড়ান্ত পর্যায়ে কানাইঘাটের যুদ্ধ অন্যতম। এই যুদ্ধে নীলমণি শহীদ হন। বাংলাদেশের মুক্তিযুদ্ধে স্মরণীয় ও উল্লেখযোগ্য সিলেট জেলার অন্তর্গত কানাইঘাটের যুদ্ধ। যখন মুক্তিবাহিনী ও মিত্রবাহিনীর সিলেট অভিমুখে অগ্রাভিযানের জন্য কানাইঘাট মুক্ত করা ছিল জরুরি; কানাইঘাটে পাকিস্তানিরা তখন শক্ত প্রতিরক্ষা অবস্থান তৈরি করে। মুক্তিবাহিনীর কয়েকটি দল কানাইঘাটে আক্রমণ করে। মূল পরিকল্পনা অনুযায়ী লেফটেন্যান্ট গিয়াস ও লেফটেন্যান্ট জহিরের নেতৃত্বে দুই কোম্পানি মুক্তিযোদ্ধা দরবস্ত-কানাইঘাট এবং চরঘাট-কানাইঘাট সড়কের ওপর ব্লকিং পজিশন করার জন্য অগ্রসর হয়। নীলমণি ছিলেন লেফটেন্যান্ট জহিরের নেতৃত্বাধীন দলে। এই দলের বেশিরভাগ মুক্তিযোদ্ধাই ছিলেন স্বল্প প্রশিক্ষণপ্রাপ্ত। তারা অগ্রসর হওয়ার পথে পাকিস্তানি সেনাদের আকস্মিক আক্রমণের মুখে পড়েন। প্রচণ্ড গোলাগুলির কারণে মুক্তিযোদ্ধাদের অগ্রযাত্রা স্থবির হয়ে পড়ে এবং সেখানে ভয়াবহ যুদ্ধ শুরু হয়ে যায়। নীলমণিসহ কয়েকজনের সাহসিকতার পরও মুক্তিযোদ্ধারা সামনে এগোতে ব্যর্থ হন। পাকিস্তান সেনাবাহিনীর গোলাগুলিতে শহীদ ও আহত হন বেশ কয়েকজন মুক্তিযোদ্ধা। যুদ্ধের একপর্যায়ে বাংকারে থাকা নীলমণি মাথা তুলে পাকিস্তানি সেনাদের অবস্থানে গ্রেনেড নিক্ষেপের চেষ্টা করেন। এমন সময় গুলি এসে লাগে তার মাথায়। শহীদ হন কিশোর নীলমণি। পরে তার মরদেহ সমাহিত করা হয় কানাইঘাটেই।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ মৃত্যু
রুদ্রবীণা

রুদ্রবীণা (বা উত্তর ভারতে বীন নামে পরিচিত) একটি সুবৃহৎ টানটান তারের বাদ্যযন্ত্র যা হিন্দুস্তানি শাস্ত্রীয় সংগীত এ ব্যবহৃত হয়। এটি ভারতীয় শাস্ত্রীয় সংগীতের বীণা বাদ্যযন্ত্রের একটি প্রকরণ।

উদ্ভব
পৌরাণিক কাহিনি অনুযায়ী পার্বতী কর্তৃক অনুপ্রাণিত হয়ে শিব রুদ্রবীণা সৃষ্টি করেন। রুদ্র শিবের অপর নাম; রুদ্রবীণা বলতে ‘রুদ্রের বীণা’ বা ‘শিবের বীণা’ বোঝায়।

গঠন ও যন্ত্রাংশ
এতে ৫৪-৬২ ইঞ্চি দীর্ঘ কাঠ বা বাঁশ দ্বারা নির্মিত একটি নলাকার অংশ দণ্ডী থাকে। লাউ এর খোল থেকে নির্মিত দুটি ফাঁপা গোলাকার অনুনাদক তুম্বা নলাকার অংশটির নিচে দুদিকে যুক্ত করা হয়। মোমের সাহায্যে ২৪টি পিতল সংযুক্ত কাঠের আড়া নির্দিষ্ট দূরত্ব অনুযায়ী দণ্ডীর উপর বসানো হয়, যেগুলো ঘাট নামে পরিচিত। 
রুদ্রবীণার সাতটি তারের মধ্যে চারটি প্রধান তার এবং তিনটি চিকাই। বীণাতন্ত্রসমূহ ইস্পাতনির্মিত এবং ০.৪৫-০.৪৭ মিলিমিটার ব্যাসবিশিষ্ট। তারগুলো টানটান করে বেঁধে মিজরাবের সাহায্যে বাজানো হয় এবং তারের কম্পন গম্ভীর সুমিষ্ট ধ্বনি উৎপন্ন করে।

ইতিহাস
রুদ্রবীণা একটি সুপ্রাচীন বাদ্যযন্ত্র যার ব্যবহার বর্তমানে প্রায় বিরল। উনিশ শতকের প্রথমভাগে লঘু ধ্রুপদ ও রাগ (সংগীত) এর আলাপ সহজে উপস্থাপন করার জন্য সেতারবাদকগণ সুরবাহার নামক বীণাযন্ত্র ব্যবহার শুরু করলে রুদ্রবীণার জনপ্রিয়তা কমে আসে। বিশ শতকে উত্তর ভারতীয় সংগীতজ্ঞ জিয়া মহিউদ্দিন ডাগর রুদ্রবীণার গঠনে পরিবর্ধন ও পরিবর্তন আনেন, তিনি বড় তুম্বা, স্থূল দণ্ডী ও সরু তন্ত্র (তার) ব্যবহার করেন। বিশ্ববাসীর কাছে রুদ্রবীণার নবপরিচয়দানে ডাগর পরিবারের বিশেষ কৃতিত্ব রয়েছে। ওস্তাদ আসাদ আলী খান, ওস্তাদ শামসুদ্দীন ফরিদি দেসাই এবং ওস্তাদ বাহাউদ্দীন ডাগর রুদ্রবীণা বাজিয়ে খ্যাতিলাভ করেন।
পরবর্তীকালে লালমনি মিশ্র যন্ত্রটির আরও সংস্কার করে ‘শ্রুতিবীণা’ গঠন করেন।

আরও দেখুন

মোহন বীণা
সেতার
সুরবাহার

তথ্যসূত্র

বহিঃসংযোগ 

Rudra Veena 
Rudrav Veena

ততযন্ত্র
রাগসঙ্গীত
ভারতীয় বাদ্যযন্ত্র
বাগরাতি ক্যাথেড্রাল

ক্যাথেড্রাল অফ দ্যা  বা কুটাসি ক্যাথেড্রাল  যা সাধারণ ভাবে বাগরাতি ক্যাথেড্রাল  নামে সমধিক পরিচিত (Georgian: ბაგრატი; ბაგრატის ტაძარი, বা বাগারাতিস তাদজারি) হচ্ছে জর্জিয়ার ইম্রেতি অঞ্চলের কুটাসি শহরে অবস্থিত ১১ শতকের ক্যাথেড্রাল।  মধ্যযুগীয় জর্জীয় স্থাপত্যকলার অনন্য নিদর্শন ক্যাথেড্রালটি শতাব্দীর পর শতাব্দী বিভিন্ন ক্ষয়ক্ষতির সম্মুখীন হয়েছে। ১৯৫০ সাল থেকে শুরু হওয়া ধাপে ধাপে সংস্কারকাজের মাধ্যমে ক্যাথেড্রাল টি বর্তমান রূপ পেয়েছে। ২০১২ সালে বড়সড় একটা সংরক্ষণ কাজ সম্পন্ন হয়। কুটাসির নান্দনিক সৌন্দর্যে ক্যাথেড্রাল অন্যমাত্রা যোগ করেছে, এটা উকিমেরিওনি পাহাড়ের উপর অবস্থিত।

ইতিহাস
বাগরাতি ক্যাথেড্রাল ১১ শতকের প্রথমদিকে রাজা ৩য় বাগরাতের শাসনামলে নির্মিত হয় সেজন্য একে বাগরাতি বা বাগরাতি ক্যাথেড্রাল বলা হয়। উত্তর দেয়ালের এক লিপি থেকে জানা যায় মেঝের নির্মাণকাল ক্রোনিকন ২২৩ যা ১০০৩ খ্রিষ্টাব্দ কে উল্লেখ করে। ১৬৯২ সালে ইমেরেতি রাজ্য জয়কারী অটোমান বাহিনীর হাতে এটা একবার ক্ষতিগ্রস্ত হয়। এই ঘটনার ফলে কুপোলা এবং সিলিং ধ্বসে পড়ে।

প্রত্নতত্ত্বীয় গবেষণার পাশাপাশি সংরক্ষণ এবং সংস্কার ১৯৫০ এর দশকে শুরু হয়। জর্জীয় স্থাপত্যবিদ ভাখতাং সিন্তসাদজে এর নেতৃত্ব দেন। ভাখতাংয়ের নেতৃত্বে সংস্কার কাজ ছয় ভাগে ভাগ করে কয়েক দশকব্যাপী করা হয় যা ১৯৯৪ পর্যন্ত চলে। ১৯৯৪ সালেই বাগরাতি ক্যাথেড্রাল গেলাতি মঠের সাথে একত্রে ইউনেস্কোর বিশ্ব ঐতিহ্যবাহী স্থানের তালিকায় একটি স্থান দখল করে। ২০০১ সালে ক্যাথেড্রালের মালিকানা জর্জিয়া রাজ্যের হাত থেকে জর্জীয় অর্থোডক্স গির্জার হাতে সমর্পণ করা হয়। বর্তমানে এটি সীমাবদ্ধ ধর্মীয় কাজে ব্যবহৃত হলেও প্রচুর তীর্থযাত্রী এবং পর্যটককে আকৃষ্ট করে। এটাকে কুটাসি শহরের প্রতীক হিসেবে ব্যবহার করা হয় এবং শহরের প্রধান পর্যটন স্থান।

বর্তমান অবস্থা

২০১০ সালে জর্জিয়া ইতালীয় স্থাপত্যবিদ এন্ড্রু ব্রুনোর নেতৃত্বে বাগরাতি ক্যাথেড্রালকে ধর্মীয় স্থান হিসেবে তার আদি দশায় ফিরিয়ে নেওয়ার উদ্যোগ । ২০১০ সালে ইউনেস্কো বাগরাতি ক্যাথেড্রালকে বিপদাপন্ন বিশ্ব ঐতিহ্যবাহী স্থানের তালিকায় অন্তর্ভুক্ত করে। কারণ চলমান সংস্কার প্রক্রিয়া এর আদি গঠনকে পরিবর্তন করে ফেলতে পারে এবং স্থানটি তার আদি বৈশিষ্ট্য হারাতে । সংস্কার কাজের পূর্বে ২০০৮ সালে ICOMOS বাগরাতির গঠনে পরিবর্তন আনার ব্যাপারে উৎকণ্ঠা প্রকাশ করে। তবে বলা হয় সরকারের পক্ষ থেকে এমন সংস্কার মূলক পদক্ষেপ নেওয়া উচিত হবে যা স্থাপনাটির ঐতিহাসিক মূল্যকে নিশ্চিহ্ন করে দেয়।

২০১১ সালে ইউনেস্কো জর্জীয় সরকারের কাছে একটি পুনর্বাসন ধারণা উন্নয়নের আবেদন জানায় যা সাম্প্রতিক বছর গুলোতে করা পরিবর্তনকে উলটে দিতে পারবে। কিন্তু এই পুনঃ পরিবর্তনগুলো পারতপক্ষে অপরিবর্তনীয় করতে হবে। ২০১৩ সালে স্থাপত্যবিদ এন্ড্রু ব্রুনো জর্জিয়া সরকারের স্বর্ণপদক লাভ করেন বাগরাতি ক্যাথেড্রাল সংস্কারকার্যে তার অবদানের জন্য এবং সংস্কার ও সংরক্ষণের জন্য ইউনিভারসিটি অভ ফেরেরা দোমাস তাকে আন্তর্জাতিক পুরস্কার প্রদান করে।

চিত্রশালা

তথ্যসূত্র 

বিপদাপন্ন বিশ্ব ঐতিহ্যবাহী স্থান
বাংলাদেশের পররাষ্ট্রমন্ত্রী

পররাষ্ট্রমন্ত্রী হচ্ছেন গণপ্রজাতন্ত্রী বাংলাদেশ সরকারের পররাষ্ট্র মন্ত্রণালয়ের প্রধান।

পররাষ্ট্রমন্ত্রীদের তালিকা

আরো দেখুন
 বাংলাদেশের সংবিধান
 বাংলাদেশের রাষ্ট্রপতি
 বাংলাদেশের প্রধানমন্ত্রী

তথ্যসূত্র 

বাংলাদেশ সরকার
বাংলাদেশের পররাষ্ট্রমন্ত্রী
বাংলাদেশের মন্ত্রণালয় অনুযায়ী মন্ত্রীদের তালিকা
বাংলাদেশের মন্ত্রী
পররাষ্ট্রমন্ত্রীদের তালিকা
রমনা বটমূলে গ্রেনেড বিস্ফোরণ

রমনা বটমূলে গ্রেনেড বিস্ফোরণ বাংলাদেশে সংঘটিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি বহু মানুষ আহত হয়।

স্থান ও সময় 
২০০১ সালের ১৪ এপ্রিল তারিখে (বাংলা ১৪০৮ সনের পহেলা বৈশাখ) রমনার বটমূলে বর্ষবরণ অনুষ্ঠানে এই বোমা হামলাটি সংগঠিত হয়।

ঘটনার বিবরণ 
২০০১ সালের ১৪ এপ্রিল তারিখ ছিলো বাংলা নববর্ষের প্রথম দিন; বাংলা ১৪০৮ সনের পহেলা বৈশাখ। প্রতি বছরের মতো সেবারও রমনার বটমূলে ছায়ানট কর্তৃক ঐতিহ্যবাহী বাংলা বর্ষবরণ অনুষ্ঠানের আয়োজন করা হয়। এই অনুষ্ঠানে গানের অনুষ্ঠান চলাকালীন বিস্ফোরণ ঘটে। এতে ঘটনা স্থলে ৯ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ; পরবর্তীতে আরো একজন মারা যান। ঘটনাস্থলে নিহতরা হলেনঃ
 চট্টগ্রামের আবুল কালাম আজাদ (৩৫),
 বরগুনার মোঃ জসীম (২৩),
 ঢাকার হাজারীবাগের এমরান (৩২),
 পটুয়াখালীর অসীম চন্দ্র সরকার (২৫),
 পটুয়াখালীর মোঃ মামুন,
 ঢাকার দোহারের আফসার (৩৪),
 নোয়াখালীর ইসমাইল হোসেন ওরফে স্বপন (২৭),
 পটুয়াখালীর শিল্পী (২০) ও
 অজ্ঞাত একজন।

মামলা ও তদন্ত 
এই হত্যাকাণ্ডে ওই দিনই রমনা থানায় হত্যা ও বিস্ফোরক আইনে দুটি মামলা করা হয়। ২০০৮ সালে ১৪ জনকে অভিযুক্ত করে আদালতে অভিযোগপত্র দাখিল করে পুলিশের অপরাধ তদন্ত বিভাগ। বিচারের জন্য মামলা দুটি ২০০৯ সালের ১ জানুয়ারি ঢাকা মহানগর দায়রা জজ আদালতে যায় এবং ১৬ এপ্রিল মামলা দুটিতে আসামিদের বিরুদ্ধে অভিযোগ গঠন করা হয়। পরবর্তীতে স্বরাষ্ট্র মন্ত্রণালয়ের সিদ্ধান্তে হত্যা মামলাটি দ্রুত বিচার ট্রাইব্যুনাল-৩ এবং বিস্ফোরক দ্রব্য আইনের মামলাটি দ্রুত বিচার ট্রাইব্যুনাল-১-এ পাঠানো হয়।

বিচার কার্য 
হত্যা মামলায় ২০১৪ সালের ২৩ জুন আটজনকে মৃত্যুদণ্ড ও ছয়জনকে যাবজ্জীবন কারাদণ্ড দিয়ে নিম্ন আদালত রায় ঘোষণা করে। আদালতে রায়ের পর আসামিদের মৃত্যুদণ্ড অনুমোদনের জন্য হাইকোর্টে ডেথ রেফারেন্স পাঠানো হয়। একইসঙ্গে কারাবন্দি আসামিরা আপিল করে। উভয় আবেদনের ওপর ২০১৭ সালের ৮ জানুয়ারি হাইকোর্ট বেঞ্চে শুনানি শুরু হয়। আদালত বদল হওয়ায় শুনানির অপেক্ষায় রয়েছে মামলাটি। বিস্ফোরক দ্রব্য আইনের মামলা এখনও নিম্ন আদালতে বিচারাধীন।  ২০২২ সালের ২১ মার্চ বিস্ফোরক মামলার সাক্ষ্যগ্রহণ শেষ হয়েছে। 

পরবর্তীতে আসামিদের ডেথ রেফারেন্স ও আপিলের ওপর শুনানি শেষে ১৮ ফেব্রুয়ারি ২০২৫ হাইকোর্ট মামলাটি রায়ের জন্য অপেক্ষমাণ রাখেন। এরপর ৩০ এপ্রিল ২০২৫ বিষয়টি আদেশের জন্য আদালতের কার্যতালিকায় ওঠে। ১৩ মে ২০২৫ ২ জনকে যাবজ্জীবন কারাদণ্ড ও অন্য আসামিদের ১০ বছর করে সাজার রায় ঘোষণা করা হয়।

তথ্যসূত্র 

বাংলাদেশে খুন
২০০১-এ বাংলাদেশ
বাংলাদেশের ইতিহাস (১৯৭১-বর্তমান)
ঢাকায় অপরাধ
বাংলাদেশে সন্ত্রাসবাদ
বাংলাদেশে আত্মঘাতী বোমা হামলা
২০০১-এ বাংলাদেশে খুন
নন্দিতা রায়

নন্দিতা রায় (জন্ম:৩ এপ্রিল ১৯৫৫) হলেন একজন বাঙালি চলচ্চিত্র পরিচালক ও লেখক। তিনি শিবপ্রসাদ মুখোপাধ্যায়-এর সঙ্গে ইচ্ছে পরিচালনা করেন এবং বাণিজ্যিক সাফল্য পান। তিনি বহু বাণিজ্যিক ভাবে সফল বাংলা চলচ্চিত্র উপহার দিয়েছেন। বেলাশেষে, প্রাক্তন, ইচ্ছে, অলিখ সুখ, মুক্তধারা, পোস্ত,হামি,কন্ঠ,গোত্র ( প্রভৃতি চলচ্চিত্র তিনি পরিচালনা করেছেন।.

প্রথম জীবন

কর্মজীবন

চলচ্চিত্র

সম্মান

তথ্যসূত্র 

ভারতীয় পরিচালক
ভারতীয় নারী চিত্রনাট্যকার
মুম্বইয়ের চিত্রনাট্যকার
মুম্বই বিশ্ববিদ্যালয়ের প্রাক্তন শিক্ষার্থী
ভারতীয় নারী চলচ্চিত্র পরিচালক
মুম্বইয়ের চলচ্চিত্র পরিচালক
মহারাষ্ট্রের নারী শিল্পী
১৯৫৫-এ জন্ম
জীবিত ব্যক্তি
বাঙালি চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় নারী শিল্পী
ডোয়েন প্রিটোরিয়াস

ডোয়াইন প্রিটোরিয়াস (; জন্ম: ২৯ মার্চ, ১৯৮৯) র‌্যান্ডফন্তেইন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে হাইভেল্ড লায়ন্স, নর্থ ওয়েস্টে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শীতা দেখিয়েছেন তিনি।

২০১৫ সালের আফ্রিকা টি২০ কাপে নর্থ ওয়েস্ট ক্রিকেট দলের পক্ষে অংশগ্রহণ করেন।

খেলোয়াড়ী জীবন 
২৫ সেপ্টেম্বর, ২০১৬ তারিখে স্বাগতিক আয়ারল্যান্ডের বিপক্ষে একমাত্র একদিনের আন্তর্জাতিকে অ্যান্ডিল ফেহলাকওয়াইওয়ের সাথে তারও অভিষেক ঘটে। বল হাতে ১৯ রান দিয়ে একটি উইকেট দখল করেন। দক্ষিণ আফ্রিকার ২০৬ রানের জয়ে তাকে ব্যাটিং করার প্রয়োজন পড়েনি।

সেপ্টেম্বর, ২০১৬ সালে ক্রিস মরিসের হাঁটুর আঘাতের কারণে অস্ট্রেলিয়ার বিপক্ষে ওডিআই সিরিজে খেলার জন্য প্রিটোরিয়াসকে অন্তর্ভুক্ত করা হয়। সিরিজের তৃতীয় ওডিআইয়ে নিজস্ব দ্বিতীয় খেলায় অংশ নেন। ছয় ওভারে ৪২ রান দিয়ে কোন উইকেট না পেলেও ব্যাট হাতে ২০ বলে ১৫ রান তুলেন। এছাড়াও চতুর্থ ওডিআইয়ে জর্জ বেইলি’র উইকেট নেন। খেলায় তিনি ৭ ওভারে ১/৩৩ পান। তবে তাকে ব্যাট ধরার প্রয়োজন হয়নি। ৫ম ওডিআইয়ে তাকে না নিলেও দক্ষিণ আফ্রিকা ৫-০ ব্যবধানে অস্ট্রেলিয়াকে হোয়াইটওয়াশ করে।

তথ্যসূত্র

আরও দেখুন 
 কেশব মহারাজ
 ২০১৭ আইসিসি চ্যাম্পিয়ন্স ট্রফি দলের তালিকা
 ২০১৬-১৭ দক্ষিণ আফ্রিকা ক্রিকেট দলের নিউজিল্যান্ড সফর

বহিঃসংযোগ 
 
 

১৯৮৯-এ জন্ম
জীবিত ব্যক্তি
দক্ষিণ আফ্রিকান ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
নর্থ ওয়েস্টের ক্রিকেটার
লায়ন্সের ক্রিকেটার
র‌্যান্ডফন্তেইনের ব্যক্তিত্ব
২০১৯ ক্রিকেট বিশ্বকাপের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
ডারবান'স সুপার জায়ান্টসের ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
নামিবিয়ার ক্রিকেটার
নর্দাম্পটনশায়ারের ক্রিকেটার
চেন্নাই সুপার কিংসের ক্রিকেটার
জোজি স্টারসের ক্রিকেটার
গায়ানা আমাজন ওয়ারিয়র্সের ক্রিকেটার
জেনারেল ফার্মা

জেনারেল ফার্মাসিউটিক্যালস লিমিটেড হচ্ছে বাংলাদেশের একটি ঔষধ উৎপাদনকারী প্রতিষ্ঠান যেটি ১৯৮৭-এ প্রতিষ্ঠিত হয়।

ইতিহাস 
জেনারেল ফার্মাসিউটিক্যালস লিমিটেড (GPL)৫ই এপ্রিল, ১৯৮৪-এ প্রাইভেট লিমিটেড কোম্পানি হিসেবে অর্ন্তভুক্ত হয়। ড.মমিনুল হক, ব্যাবস্থাপনা পরিচালক, ড.গাজী নুরুন নবী ছিলেন পরিচালক। ছোটকাল থেকেই তারা সহপাঠী ও বন্ধু ছিলেন। ১৯৮৭-এ ৭ ধরনের পণ্য ও সামান্য জনশক্তি নিয়েই উৎপাদন যাত্রা শুরু করে। এখন সেখানে ৩০০০ জন কর্মক্ষেত্রে নিয়োজিত এদের মধ্যে ২০০০ জন বিক্রয় ও বাজারজাতকরণে নিয়োজিত। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়।

পণ্য 
জেনারেল ফার্মাসিউটিক্যালস লিমিটেড (GPL) বিভিন্ন শ্রেণীর ঔষধজাতীয় পণ্য উৎপাদন করে থাকে। যেমন : এন্টিহিস্টামাইনস, এন্টিউসেটরেন্টস, গ্যাস্ট্রোপরিওকোটিক্স, ল্যাক্সেটিক্স, ব্রোংকোডিলেটরস, ডেকোজিস্টান্টস, এন্টেমিটিক্সস, এন্টিবায়োটিক্স, অ্যানোসিয়েলিটিক্স, এন্টিডিপ্রেসেন্টস, অ্যান্টিবায়োটিক্স, এনএসএইডস, ভিটামিনস এবং সাপ্লিমেন্টস, এন্টিসেপটিক্স, অ্যান্টিজেজেটাস, এন্টিফাঙ্গালস, কার্ডিওভাসকুলারস, অ্যান্টিপাইলিপ্টিক্স, ওরল স্যালিন, ইনজেকশনের (এলভিপি ও এসভিপি), অফলাইনিক।

তথ্যসূত্র

বাংলাদেশের ঔষধ প্রস্তুতকারক কোম্পানি
ঢাকা ভিত্তিক প্রস্তুতকারক কোম্পানি
১৯৮৪-এ প্রতিষ্ঠিত ঔষধ প্রস্তুতকারক কোম্পানি
বাংলাদেশী মার্কা